[image: ]
Ασπρόπυργος, 19 Οκτωβρίου 2026
ΔΕΛΤΙΟ ΤΥΠΟΥ
Η Philip Morris International παρουσιάζει τη Μελέτη Οικονομικού Αποτυπώματος στην ΕΕ για την περίοδο 2021-2025: Ένας μετασχηματισμός με επίκεντρο την Ευρώπη
· Η εταιρεία συνεισέφερε σχεδόν 343 δισ. ευρώ στην οικονομία της ΕΕ, εκ των οποίων 22,3 δισ. ευρώ κατευθύνθηκαν σε Ευρωπαίους προμηθευτές, 27,4 δισ. ευρώ επενδύθηκαν στις ευρωπαϊκές δραστηριότητές της και 39,5 δισ. ευρώ προήλθαν από εξαγωγές.
· Στην Ελλάδα, η Παπαστράτος ξεχωρίζει με επενδύσεις άνω των 700 εκατ. ευρώ από το 2017, ισχυρό εξαγωγικό προσανατολισμό και σταθερή επένδυση στο ανθρώπινο δυναμικό της.
H Philip Morris International (PMI) δημοσίευσε τη δεύτερη έκδοση της Μελέτης Οικονομικού Αποτυπώματος στην Ευρωπαϊκή Ένωση, η οποία εκπονήθηκε από την EY-Parthenon. Η μελέτη, που καλύπτει την περίοδο 2021-2025, αναδεικνύει το εύρος της συνεισφοράς της PMI στην οικονομία της Ευρωπαϊκής Ένωσης, καθώς και τις δυνατότητες που έχουν αναπτυχθεί μέσα από τον μετασχηματισμό της. Το οικονομικό αποτύπωμα της εταιρείας εκτείνεται πολύ πέρα από τις άμεσες δραστηριότητές της, στηρίζοντας προμηθευτές, παραγωγικές επιχειρήσεις, ερευνητές, επιχειρήσεις λιανικής πώλησης, εργαζομένους και τοπικές κοινωνίες σε ολόκληρη την Ευρώπη. 
Επιπροσθέτως, τα ευρήματά της αναδεικνύουν ότι οι συνεχείς επενδύσεις, η καινοτομία και η βιομηχανική παρουσία της PMI συμβάλλουν στην ενίσχυση της ανταγωνιστικότητας της Ευρώπης, δημιουργώντας παράλληλα μακροπρόθεσμη αξία για τις οικονομίες και τις κοινωνίες της.
Πέντε βασικά στοιχεία από τη Μελέτη Οικονομικού Αποτυπώματος στην ΕΕ για την περίοδο 2021-2025:
· Σχεδόν 343 δισ. ευρώ συνολική συνεισφορά στην οικονομία της ΕΕ κατά την περίοδο 2021-2025.

· 22,3 δισ. ευρώ σε δαπάνες προς Ευρωπαίους προμηθευτές και 27,4 δισ. ευρώ σε επενδύσεις στις ευρωπαϊκές δραστηριότητες της PMI, ενισχύοντας την παραγωγική δυναμικότητα και την ανθεκτικότητα των εφοδιαστικών αλυσίδων.

· 39,5 δισ. ευρώ σε εξαγωγές, ενισχύοντας τη θέση της Ευρώπης ως κόμβου παραγωγής και εξαγωγών.

· Περίπου 164.000 θέσεις εργασίας που υποστηρίχθηκαν το 2025, συμπεριλαμβανομένων σχεδόν 22.500 άμεσων θέσεων εργασίας, καθώς και θέσεων εργασίας σε προμηθευτές και στην ευρύτερη οικονομία.

· 422 εκατ. ευρώ σε επενδύσεις στην Έρευνα και Ανάπτυξη (R&D) σε ολόκληρη την Ευρώπη, επιπλέον των περίπου 2,2 δισ. ευρώ που διατέθηκαν για δραστηριότητες Έρευνας και Ανάπτυξης στην Ελβετία, ενισχύοντας τις επιστημονικές και καινοτομικές δυνατότητες για το μέλλον.
Ιδιαίτερη αναφορά γίνεται και στην Ελλάδα, με την Παπαστράτος να παρουσιάζεται ως χαρακτηριστικό παράδειγμα του μετασχηματισμού της ευρωπαϊκής παραγωγικής βάσης της Philip Morris International. Από το 2017, η εταιρεία έχει υλοποιήσει επενδύσεις άνω των 700 εκατ. ευρώ, μετατρέποντας το εργοστάσιό της στον Ασπρόπυργο σε παραγωγική μονάδα αποκλειστικά για προϊόντα χωρίς καύση. Παράλληλα, η Ελλάδα αναδεικνύεται σε σημαντικό εξαγωγικό κόμβο, με περίπου το 87% της παραγωγής της Παπαστράτος να κατευθύνεται σε αγορές του εξωτερικού. Η συνεισφορά της εταιρείας στην ελληνική οικονομία αποτυπώνεται επίσης στην ενίσχυση της εγχώριας εφοδιαστικής αλυσίδας, με αγορές ελληνικών καπνών αξίας 57 εκατ. ευρώ για την περίοδο 2021-2025. Παράλληλα, η επένδυση στο ανθρώπινο δυναμικό αποτελεί αναπόσπαστο μέρος του μετασχηματισμού της Παπαστράτος, με την εταιρεία να ενισχύει σταθερά την απασχόληση και να επενδύει στην ανάπτυξη των δεξιοτήτων των ανθρώπων της, αναδεικνύοντάς την σε έναν από τους πιο αναγνωρισμένους εργοδότες στην Ελλάδα.
Ο Marco Hannapel, Πρόεδρος Ευρώπης της Philip Morris International, δήλωσε σχετικά: «Η Ευρώπη διανύει μία περίοδο βαθιών αλλαγών, η οποία δημιουργεί ευκαιρίες να επανεξετάσουμε τα δεδομένα, να προσαρμοστούμε και να επιλέξουμε το μέλλον που θέλουμε να οικοδομήσουμε. Η μελέτη αυτή προσφέρει νέα στοιχεία για τη συνεισφορά που εξακολουθεί να έχει η επιχειρηματική μας δραστηριότητα σε ολόκληρη την Ευρωπαϊκή Ένωση. Πίσω από τα δισεκατομμύρια ευρώ οικονομικής αξίας βρίσκονται άνθρωποι. Αγρότες, εργαζόμενοι στην παραγωγή, επιστήμονες, επιχειρηματίες, έμποροι λιανικής και εργαζόμενοι, που με τη δουλειά τους ενισχύουν καθημερινά τα θεμέλια της ευρωπαϊκής οικονομίας. Ο μετασχηματισμός της εταιρείας μας αποτυπώνεται και στα αποτελέσματα αυτά. Το τέταρτο τρίμηνο του 2025, περισσότερο από το ήμισυ των καθαρών εσόδων μας στην Ευρώπη προήλθε από τα προϊόντα χωρίς καύση: στην Ευρώπη, το μέλλον χωρίς τσιγάρο είναι ήδη παρόν. Το ζητούμενο πλέον είναι να μετατρέψουμε τα πλεονεκτήματά μας σε ανταγωνιστικότητα, που διαρκεί. Αυτό απαιτεί ρεαλισμό, εποικοδομητικό διάλογο μεταξύ των υπευθύνων χάραξης πολιτικής και της βιομηχανίας, καθώς και ένα ρυθμιστικό πλαίσιο που θα παρέχει στις επιχειρήσεις την απαραίτητη εμπιστοσύνη ώστε να επενδύουν, να καινοτομούν και να αναπτύσσουν τις δραστηριότητές τους. Εμείς έχουμε ήδη επιλέξει ποια πλευρά της ιστορίας θέλουμε να εκπροσωπούμε. Επιλέγουμε να είμαστε μέρος των λύσεων που θα καθορίσουν τη Νέα Ευρώπη και θα συμβάλουν στη διαμόρφωση ενός μέλλοντος με γερές βάσεις και διάρκεια».

Σχετικά με την ΠΑΠΑΣΤΡΑΤΟΣ  

Η Παπαστράτος, θυγατρική εταιρεία της Philip Morris International (PMI), αποτελεί ηγέτιδα δύναμη στην παραγωγή και εμπορία μη καιόμενων νικοτινούχων προϊόντων και τσιγάρων στην Ελλάδα. Φέτος, το 2026, συμπλήρωσε 95 χρόνια αδιάλειπτης λειτουργίας, μια ιστορική διαδρομή που συνδέεται άρρηκτα με την πορεία της χώρας και αποτυπώνει τη σταθερή επιλογή της για εξέλιξη, επένδυση στους ανθρώπους, καινοτομία και συμβολή στην ελληνική οικονομία και κοινωνία. Το 2017, η εταιρεία ξεκίνησε το ταξίδι του μετασχηματισμού της, μετατρέποντας το εργοστάσιο στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν δυνητικά μειωμένου κινδύνου της PMI σε σχέση με το συμβατικό τσιγάρο. Η επένδυση αυτή έχει ξεπεράσει τα 700 εκατ. ευρώ έως και σήμερα, δημιουργώντας νέες θέσεις εργασίας και αυξάνοντας την αξία των εξαγωγών της εταιρείας πλέον των 400 εκατ. ευρώ ετησίως. Τον Ιούλιο του 2020, ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Σήμερα, η τεχνολογία αυτή διατίθεται σε 109 χώρες και έχει υιοθετηθεί από περισσότερους από 43 εκατομμύρια ενήλικους καπνιστές παγκοσμίως, εκ των οποίων 800.000 στην Ελλάδα. 
Στον πυρήνα της 95χρονης πορείας της Παπαστράτος βρίσκονται πάντα οι άνθρωποι. Με σταθερά ισχυρό κοινωνικό αποτύπωμα, η εταιρεία υλοποιεί ουσιαστικές δράσεις εταιρικής κοινωνικής ευθύνης, ενώ οι επανειλημμένες διακρίσεις της - ως Top Employer, ως Πιο Ελκυστικός Εργοδότης στην Ελλάδα, καθώς και η πιστοποίηση Equal Pay & Opportunities - επιβεβαιώνουν τις αξίες της και τον τρόπο με τον οποίο λειτουργεί, τόσο ως εργοδότης όσο και ως υπεύθυνος εταιρικός πολίτης. Με όραμα μία Ελλάδα χωρίς το συμβατικό τσιγάρο, η Παπαστράτος έχει μετατρέψει την αλλαγή σε συνειδητή επιλογή, δημιουργώντας μια ουσιαστική κληρονομιά καινοτομίας και υπευθυνότητας.
Για επικοινωνία με την εταιρεία: Αλέξανδρος Ραγκαβάς, Senior Manager Communications & Media Relations, Παπαστράτος, τηλ. 2104193000, Alexandros.Ragkavas@pmi.com, Στέφη Σκλαβούνου, Senior Account Manager, αία relate, τηλ. 2107418927, sklavounou@aea.gr

Σχετικά με την PHILIP MORRIS INTERNATIONAL
Η Philip Morris International (PMI) είναι μία κορυφαία πολυεθνική εταιρεία καταναλωτικών αγαθών, η οποία εργάζεται ενεργά για τη δημιουργία ενός μέλλοντος χωρίς τσιγάρο, ενώ παράλληλα εξελίσσει το χαρτοφυλάκιό της με μακροπρόθεσμο ορίζοντα, επεκτείνοντάς το και πέρα από τον τομέα του καπνού και της νικοτίνης. Σήμερα, το χαρτοφυλάκιο της εταιρείας περιλαμβάνει κυρίως τσιγάρα και smoke-free προϊόντα, όπως συστήματα θέρμανσης καπνού, σακουλάκια νικοτίνης (nicotine pouches) και προϊόντα ηλεκτρονικού ατμίσματος. Τα smoke-free προϊόντα της PMI διατίθενται σε περισσότερες από 105 αγορές, ενώ, σύμφωνα με εκτιμήσεις της εταιρείας, έως τις 31 Δεκεμβρίου 2025 χρησιμοποιούνταν από περισσότερους από 43 εκατομμύρια ενήλικους καταναλωτές παγκοσμίως, πολλοί από τους οποίους έχουν διακόψει το κάπνισμα ή έχουν μειώσει σημαντικά την κατανάλωση τσιγάρων. Κατά το δεύτερο τρίμηνο του 2026, τα smoke-free προϊόντα αντιστοιχούσαν στο 42% των συνολικών καθαρών εσόδων της PMI. Από το 2008, η PMI έχει επενδύσει περισσότερα από 16 δισεκατομμύρια δολάρια στην ανάπτυξη, την επιστημονική τεκμηρίωση και την εμπορική διάθεση καινοτόμων smoke-free προϊόντων που απευθύνονται σε ενήλικους καπνιστές, οι οποίοι διαφορετικά θα συνέχιζαν να καπνίζουν ή να χρησιμοποιούν άλλα καταναλωτικά προϊόντα που περιέχουν νικοτίνη, με απώτερο στόχο την πλήρη κατάργηση της διάθεσης τσιγάρων. Οι επενδύσεις αυτές περιλαμβάνουν τη δημιουργία κορυφαίων επιστημονικών δυνατοτήτων αξιολόγησης, στους τομείς της προκλινικής τοξικολογίας συστημάτων, της κλινικής και συμπεριφορικής έρευνας, καθώς και των μελετών μετά την κυκλοφορία των προϊόντων. Έπειτα από αυστηρή επιστημονική αξιολόγηση, ο Οργανισμός Τροφίμων και Φαρμάκων των ΗΠΑ (FDA) έχει εγκρίνει τη διάθεση του General snus και των ZYN nicotine pouches της Swedish Match, καθώς και εκδόσεων των συσκευών και των αναλώσιμων IQOS της PMI, χορηγώντας τις πρώτες σχετικές εγκρίσεις στις αντίστοιχες κατηγορίες προϊόντων. Επιπλέον, εκδόσεις των προϊόντων IQOS, του General snus καθώς και 20 παραλλαγές των ZYN nicotine pouches έλαβαν επίσης τις πρώτες εγκρίσεις Modified Risk Tobacco Product (MRTP) από τον FDA στις αντίστοιχες κατηγορίες προϊόντων. Αξιοποιώντας τη σημαντική τεχνογνωσία που έχει αναπτύξει στις επιστήμες ζωής, η PMI έχει μακροπρόθεσμη φιλοδοξία να επεκτείνει τη δραστηριότητά της και στον τομέα της ευεξίας (wellness).
Για περισσότερες πληροφορίες, παρακαλούμε επισκεφθείτε: www.pmi.com και  www.pmiscience.com.

